ગાંધીનગર, 27 ઓક્ટોબરઃ વડાપ્રધાન નરેન્દ્ર મોદીના મહત્વકાંક્ષી પ્રોજેક્ટ સ્ટેચ્યુ ઓફ યુનિટીના બાંધકામનો વર્કઓર્ડર જાણીતી કંપની એલ એન્ડ ટીને આપવામાં આવ્યો છે. નર્મદાના કાંઠે વિશ્વની સૌથી મોટી સરદાર પટેલની પ્રતિમા બનાવવા માટે વિવિધ કંપનીઓ પાસેથી એસ્ટિમેટ મંગાવવામાં આવ્યું હતું, જેમાં એલ એન્ટ ડીનું એસ્ટીમેટ 2989 કરોડ રૂપિયાનું હતું. જેથી મુખ્યમંત્રી આનંદીબેન પટેલ અને કેબિનેટના મંત્રીઓની ઉપસ્થિતિમાં રાજ્ય સરકારે આ પ્રોજેક્ટનો વર્કઓર્ડર એલ એન્ડ ટીને સોંપ્યો હતો. આ પ્રોજેક્ટનું કામ 31મી ઓક્ટોબરથી શરૂ કરી દેવામાં આવશે, જેને ચાર વર્ષમાં પૂર્ણ કરી દેવામાં આવશે. જોકે મુખ્યમંત્રી આનંદીબેન પટેલે આશા વ્યક્ત કરી છેકે આ પ્રોજેક્ટને સમય અવધિ કરતા વહેલો પૂર્ણ કરવામાં આવશે.